Christian Wulff

Kristianas Vilhelmas Valteris Vulfas (; g. 1959 m. birželio 19 d. Osnabriuke, Vokietija) – vokiečių politikas, krikdemų (CDU) partijos veikėjas, teisininkas. 

Žemutinės Saksonijos ministras pirmininkas (2003–2010), Vokietijos prezidentas (2010-2012).

 Biografija 
Mokėsi Elisabeth mokykloje. Ernsto Morico Arndto gimnazijoje (Osnabriuke) baigė abitūrą. Osnabriuko universitete studijavo teisę. Specializacija – ekonomika. 1987 m. išlaikė pirmąjį valstybinį teisės egzaminą. Po to sekė teisės referendariatas. 1990 m. išlaikė antrąjį valstybinį teisės egzaminą. Buvo advokatas advokatų profesinėje bendrijoje () OsnabriukeChristian Wulff  (Biografija) Biografiniai duomenys .

 Politika 
2010 m. birželio 30 d. išrinktas į Vokietijos Prezidentus. Pirmtakas – Horstas Kėleris, 2010 m. gegužės 31 d. netikėtai atsistatydinęs iš savo pareigų (dėl kritikos, išsakytos jo atžvilgiu po to, kai jis komentavo Vokietijos kariuomenės misijas užsienyje bei jas susiejo su ekonominių interesų gynimu). Dėl Vulfo kandidatūros 2010 m. birželio 3 d. susitikimo metu susitarė valdančiosios koalicijos atstovai Krikščionių demokratų sąjungos (CDU) pirmininkė Vokietijos kanclerė Angela Merkel, Vokietijos užsienio reikalų ministras Laisvosios demokratų partijos (FDP) pirmininkas Gvidas Vestervelė) ir Socialinės krikščionių sąjungos (CSU) pirmininkas Bavarijos ministras pirmininkas Horstas Zėjehoferis. Iki tol realiausia kandidate į atsilaisvinusį Vokietijos Prezidento postą buvo laikoma ilgametė Vokietijos darbo ir socialinių reikalų ministrė 7 vaikų mama Urzula fon der Lejen (CDU), bet dėl jos kandidatūros pasipriešino kai kurie įtakingi CDU ir CSU politikaiĮ Vokietijos prezidentus bus siūlomas K.Vulfas (2010 birželio 4 d. 08:49:40, Respublika.lt, Eltos inf.).

Vulfas atsistatydino 2012 m. vasario 17 d.lrytas.lt: Atsistatydina Vokietijos prezidentas Vulfas 

Katalikas. Vedęs antrąkart (2008 m.). Žmona Bettina Wulff (mergautinė pav. Körner). Turi 2 vaikusChristian Wulff (abgeordnetenwatch.de).

 Apdovanojimai 
 Garbės daktaras, Šanchajaus Tongji universitetas (Kinija), 2007 m.

 Šaltiniai 

 Nuorodos 

 Asmeninis Christiano Vulfo tinklalapis (vokiečių k.)

Kategorija:Vokietijos prezidentai
Kategorija:Žemutinės Saksonijos ministrai pirmininkai
Kategorija:Vokietijos teisininkai
Kategorija:Vokietijos landtagų nariai